CELEX: C2006/294/05
Language: sk
Date: 2006-12-02 00:00:00
Title: Vec C-475/03: Rozsudok Súdneho dvora (veľká komora) z  3. októbra 2006 (návrh na začatie prejudiciálneho konania, ktorý podala Commissione tributaria provinciale di Cremona – Taliansko) – Banca popolare di Cremona soc. coop.arl/Agenzia Entrate Ufficio Cremona (Šiesta smernica o DPH — Článok 33 ods. 1 — Zákaz vyberať iné vnútroštátne dane, ktoré majú charakter daní z obratu — Pojem dane z obratu — Talianska regionálna daň z produkčných činností)

2.12.2006   
            
            
               SK
            
            
               Úradný vestník Európskej únie
            
            
               C 294/3
            
         Rozsudok Súdneho dvora (veľká komora) z 3. októbra 2006 (návrh na začatie prejudiciálneho konania, ktorý podala Commissione tributaria provinciale di Cremona – Taliansko) – Banca popolare di Cremona soc. coop.arl/Agenzia Entrate Ufficio Cremona
   (Vec C-475/03) (1)
   
   (Šiesta smernica o DPH - Článok 33 ods. 1 - Zákaz vyberať iné vnútroštátne dane, ktoré majú charakter daní z obratu - Pojem „dane z obratu“ - Talianska regionálna daň z produkčných činností)
   (2006/C 294/05)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Commissione tributaria provinciale di Cremona
   Účastníci konania pred vnútroštátnym súdom
   
      Žalobca: Banca popolare di Cremona soc. coop.arl
   
      Žalovaný: Agenzia Entrate Ufficio Cremona
   Predmet veci
   Návrh na začatie prejudiciálneho konania – Commissione tributaria provinciale di Cremona – Výklad článku 33 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23), zmeneného a doplneného smernicou Rady 91/680/EHS zo 16. decembra 1991 (Ú. v. ES L 376, s. 1; Mim. vyd. 09/001, s. 160) – Zlučiteľnosť vnútroštátnej právnej úpravy zavádzajúcej regionálnu daň z produkčných činností
   Výrok rozsudku
   Článok 33 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, zmenený a doplnený smernicou Rady 91/680/EHS zo 16. decembra 1991, sa má vykladať v tom zmysle, že nebráni zachovaniu platby daňového charakteru, ktorá má také charakteristické znaky ako daň, o akú ide vo veci samej.
   
      (1)  Ú. v. EÚ C 21, 24.1.2004.